kardosdrur/scandi-wiki huggingface dataset:
Marble Arch Station

Marble Arch Station er en London Underground-station i City of Westminster. Stationen er betjent af Central line, mellem Lancaster Gate og Bond Street og ligger i takstzone 1.

Historie 
Stationen blev åbnet den 30. juli 1900 af Central London Railway (CLR).

Ligesom alle de andre oprindelige stationer på CLR, foregik adgang til perronerne på Marble Arch via elevatore, men denne station blev ombygget i begyndelsen af 1930'erne, hvor der blev installeret rulletrapper. Dette medførte at den oprindelige stationsbygning, designet af arkitekt Harry Bell Measures og beliggende på hjørnet af Quebec Street og Oxford Street, lukkede og blev erstattet af en cut-and-cover-billethal længere mod vest. Den nye indgang åbnede den 15. august 1932. Den oprindelige overfladebygning blev senere revet ned.

Perronerne, der oprindeligt havde hvide fliser, blev udskiftet med dekorative, glasserede emaljeplader i 1985. Grafikken herpå blev tegnet af Annabel Grey. 

Stationen er ved at gennemgå en modernisering (2010), der indeholder nye overflader i hele stationen, bortset fra nogle af emaljepladerne ved perronerne.

Stationen i dag 
Stationen er opkaldt efter den nærliggende Marble Arch, og er beliggende på nordøstsiden af Marble Arch-krydset i Oxford Streets vestlige ende.

Der er et overhalingsspor vest for stationen, hvilket gør at tog fra Oxford Circus kan vende her.

Transportforbindelser 
London buslinjer 2, 10, 16, 30, 36, 73, 74, 82, 94, 98, 137, 148, 159, 390, 414 og 436.

Se også 
 The Mysterious Planet, en Doctor Who-serie, hvor Marble Arch benyttes.
 ''London Homesick Blues," en sang fra 1974 af Gary P. Nunn, hvor Marble Arch Station nævnes.

Galleri

Referencer

Eksterne henvisninger 

 London Transport Museum fotografisk arkiv 
 Billethal med elevatordøre, 1924 
 Genopførte billethal, 1932 

Central line-stationer
City of Westminster
Rynkeby

Rynkeby har flere betydninger:
 Rynkeby (Kerteminde Kommune) – en by i Rynkeby Sogn, Kerteminde Kommune, med eget postnummer: 5350 Rynkeby
 Rynkeby (Ringe Sogn) – en bebyggelse i Ringe Sogn, Faaborg-Midtfyn Kommune
 Rynkeby Foods – dansk producent af juice og saft, grundlagt i Ringe Sogn
Distrikter i Tjekkiet

Tjekkoslovakiet blev i 1960 delt i distrikter (okres, pluralis okresy), ofte uden hensyn til traditionel inddeling eller lokale relationer. I det, som i dag er Tjekkiet, fandtes 75 distrikter, det 76., Jeseník, dannedes ved en deling af  Bruntál i 1990'erne. Tre af dem, Brno, Ostrava og Plzeň, var statutarbyer (statutární města, singularis město). Hovedstaden Prag havde særskilt status, men Prags 10 distrikter (obvody) modsvarede på sin  vis okresy.

En reform som trådte i kraft i januar 2003 erstattede distrikterne med 204 kommuner med øgede beføjelser (obce s rozšířenou působností, eller obce III. stupně, "kommuner på tredje niveau", uofficielt kaldt malé okresy, "små distrikter"). Disse kommuner overtog det meste af administrationen fra de tidligere distrikter. Nogle af disse er videre delt mellem kommuner med udelt lokal autoritet (obce s pověřeným obecním úřadem, forkortet pověřená obec, pluralis pověřené obce, "kommuner på andet niveau"). De gamle distrikter står tilbage som territoriale enheder, og fungerer stadig som sæde for visse myndigheder, især domstolene.

Se også 
Regioner i Tjekkiet
Old Street Station

Old Street Station er en London Underground- og National Rail-station i det centrale London, beliggende i krydset mellem Old Street og City Road, umiddelbart nord for City of London. Den ligger lige på grænsen mellem bydelene Islington og Hackney. Stationen er i takstzone 1.

Stationen er på Bank-grenen af London Undergrounds Northern line, mellem Moorgate og Angel Stationer. Den er også mellem Moorgate og Essex Road Stationer på fjerntogslinjen Northern City Line, der opereres af First Capital Connect. Selvom det er en gennemkørselsstation på denne rute, betragtes den på billetter som en London Terminal, der er betegnelsen for endestationer i det centrale London.

På overfladen er stationen beliggende under den østlige kant af den travle Old Street-rundkørsel, hvor Old Street krydser City Road. Der er ingen stationsbygning på overfladen, og adgang sker ad ramper og trapper til en moderne stationsindgang, der er en del af en lille butiksarkade under rundkørslen. De oprindelige overfladebygninger blev fjernet, da rundkørslen blev anlagt. Stationen har toiletter, men de er ikke åbne sent om natten. På Northern line mellem Old Street og Angel Stationer ligger den ubenyttede Underground-station City Road.

Historie 
Stationen blev oprindeligt åbnet i november 1901 af selskabet bag den første dybtliggende borede jernbane, City & South London Railway, som en del af forlængelsen af deres bane fra Moorgate til Angel. Northern City Line-perronerne blev åbnet i februar 1904 af Great Northern & City Railway, der byggede sine tunneler med en større diameter, der kan betjene fjerntog, i håbet om at køre tog fra deres nordlige endestation ved Great Northern Railways Finsbury Park Station til Moorgate. Dette skete først i 1970'erne, da banen blev en BR-rute, med gennemkørende tog til Hertford og Welwyn Garden City. I løbet af 1920'erne blev stationen ombygget, hvor rulletrapper erstattede elevatorskakte for adgang til perronerne. Mellem 1967 og 1969 blev stationen igen modificeret og overfladebygningerne blev erstattet med det nuværende underjordiske anlæg, beliggende midt i rundkørsel og en yderligere rulletrappeskakt blev tilføjet. I 1990'erne krævede korrosionen fra den voldsomt sure jord, at en del af Northern line-tunnelens støbejernsbeklædning, syd for Old Street, blev udskiftet med tunnelelementer i rustfrit stål.

Transportforbindelser 
London buslinjer 21, 43, 55, 76, 135, 141, 205, 214, 243, 271, 394 og natlinjer N35, N55 og N76.

Galleri

Referencer

Eksterne henvisninger 

 Afgangstider for Old Street Station fra National Rail
 London Transport Museum fotografisk arkiv 
 Oprindelig Old Street stationsbygning 
 Redesignet stationsbygning i 1929 

Jernbanestationer i Storbritannien
Northern line-stationer
Islington
Hackney
Rejsen til Amerika

Rejsen til Amerika (originaltitel: An American Tail) er en animationsfilm, der er produceret af Steven Spielberg's Amblin Entertainment og instrueret af Don Bluth og som første gang blev vist i en biograf den 21. november 1986.

Handling 
Efter at en hær af katte har ødelagt deres landsby beslutter den russisk-jødiske musefamilie at immigrere til Amerika, hvor de har hørt at der ikke findes katte.

Danske stemmer 
 David Sebastian Buus: Feivel Musekewitz
 Jesper Klein: Papa Muskowitz
 Elin Reimer: Mama Moskowitz
 Marie Ingerslev: Tanja Musekewitz
 Kjeld Nørgaard: Steen sikker rotte
 Steen Springborg: Tiger
 Jess Ingerslev: Henri
 Thomas Eje: Ærlige John
 Lillian Tillegreen: Gussie Mussenheimer
 Karin Wedel: Bridget
 Henrik Koefoed: Ciffert
 Martin Vieth: Toni Toponi

Eksterne henvisninger 
 

Amerikanske film fra 1986
Animationsfilm fra USA
Familiefilm fra USA
Elizabeth Arden

Florence Nightingale Graham, bedre kendt som Elizabeth Arden, (født 31. december 1878 i Woodbridge, Ontario, død 19. oktober 1966 i New York City) var en canadisk erhvervskvinde, der som pionér inden for hudpleje og kosmetik etablerede virksomheden Elizabeth Arden, der senere blev multinational.

Arden var uddannet sygeplejerske og blev senere uddannet indenfor hud- og skønhedspleje. I 1910 blev hun selvstændig med egen klinik på 5th Avenue i New York. Karakteristisk for klinikken var den røde dør, der siden har været anvendt til Arden-saloner over hele verden. Døren og gaden har desuden givet navn til parfumerne Red Door og 5th Avenue. 

Hun opfandt beautyboksen, introducerede mange cremer og sammensatte flere parfumer. Da farven shocking pink kom på mode, udnyttede hun hurtigt lejligheden til at lancere kosmetik i denne og andre stærke farver.

Ved Elisabeth Ardens død bestod firmaet af over 100 saloner på verdensplan, blandt andet i London, Paris og København. Virksomheden blev solgt til medicinalkoncernen Eli Lilly i 1971. I 1987 købtes den af Fabergé, og siden 2003 har den været ejet af Unilever. Elizabeth Arden Inc. indgår i dag i NASDAQ-indekset.

Eksterne henvisninger 
 Elizabeth Ardens hjemmeside 

Erhvervsfolk fra USA
Personer fra Canada
Brian Hamalainen

Brian Tømming Hämäläinen (født 29. maj 1989) er en dansk fodboldspiller, spiller for Lyngby Boldklub.

Den 31. august 2012 skiftede Hamalainen til KRC Genk på en to-årig kontrakt, efter af klubben havde købt ham fra SV Zulte Waregem. Han kom til belgisk fodbold og Zulte Waregem den 1. juli 2011, efter at have spillet hele sin karriere i Lyngby Boldklub.

Referencer

Eksterne henvisninger 
 

Fodboldspillere fra Danmark
Fodboldspillere fra Finland
Fodboldspillere fra Lyngby Boldklub
Fodboldspillere fra SV Zulte Waregem
Fodboldspillere fra KRC Genk
Fodboldspillere fra Dynamo Dresden
Slagsmålsklubben

Slagsmålsklubben (ofte forkortet til SMK) er en svensk elektro-gruppe fra Norrköping. Navnet, Slagsmålsklubben, er en direkte svensk oversættelse af titlen til bogen og filmen Fight Club. Gruppen har indtil nu udgivet tre fulde album. Sammen med deres andre projekter, 50 Hertz og Häxor och porr har de været med på Björk's opsamlings-CD Army of Me: Remixes and Covers.

Medlemmerne af SMK er Bjørn Nilsson, Hannes Stenström, Joakim "Beebop" Nybom, Joni Mälkki, Kimm Nilsson og Frej Larsson. Gruppens medlemmer har gang i mange andre projekter, så som 50 Hertz, Din Stalker, Hannes' solo-projekt og Offerprästers orkester, et af Frejs solo-projekter.

I 2005 flyttede hele bandet til Berlin. Til dato (juli 2008) bor Kim i Berlin, Hannes og Frej i Stockholm og Joni, Björn og Beebop i Norrköping.

Historie 
Slagsmålsklubben blev dannet den 2. november 2000 i Norrköping, Sverige af Joakim "Beebop" Nybom, Björn Nilsson og Joni Mälkki, alle tidligere medlemmer af punk rock-bandet The Solbrillers.

Idéen til at danne et synthpop opstod under en øvelsessession med The Solbrillers. Sangeren i bandet dukkede ikke op og de besluttede derfor at tilslutte Jonis gamle synthesizer til hans guitar-forstærker. De indspillede sammen et par sange, og hermed var SMK dannet.

Hannes Stenström kom med i gruppen et år senere i 2001, fordi han havde nogle gode synthesizere. Frej Larsson sluttede sig til bandet i 2003 efter de havde lavet 7"'en Hyreshusklossar sammen og i 2004 kom Kim Nilsson med.

Diskografi

Studiealbums

Singler 
 Hit me hard – maxi single (2004)
 Den officiella OS-låten – maxi single (2004)
 His Morning Promenade – maxi single (2005)
 Malmö Beach Night Party – maxi single (2007)

Andre Albums 
 Fest I Valen
 Live In Rødby

Eksterne henvisninger 
 Officiel hjemmeside 

Musikgrupper fra Sverige
Etableret i 2000
Norrköping
Centralbøhmen

Centralbøhmen (tjekkisk: Středočeský kraj) er en administrativ region i Tjekkiet, beliggende midt i det historiske Bøhmen i Tjekkiet. Regionens administrationcenter er Prag som ligger som en enklave midt i regionen, men ikke er en del af den, da hovedstaden udgør en selvstændig region.

Distrikter (okresy) 

Regionen består af 1.148 kommuner, der er fordelt i 12 distrikter. Det største er Benešov, det befolkningsrigeste Kladno.

Større byer 
 Beroun
 Benešov
 Brandýs nad Labem-Stará Boleslav
 Čáslav
 Dobřichovice
 Dobříš
 Kladno
 Kolín
 Kostelec nad Černými lesy
 Kralupy nad Vltavou
 Kutná Hora
 Mělník
 Mladá Boleslav
 Mnichovice
 Nymburk
 Poděbrady
 Příbram
 Rakovník
 Říčany
 Slaný
 Vlašim

Slotte og borge 
 Borgen Karlštejn
 Slottet Konopiště
 Borgen Křivoklát
 Slottet Lány

Galleri

Eksterne henvisninger 
 Officiel website 
 Region statistik

 
Bøhmen
Timeout

Timeout har flere betydninger:

 Timeout (sport) – timeout i sport
 timeout (it) – timeout i it-verden
 Time out – en dansk film fra 1988
 Timeout (opdragelse) – en opdragelsesmetode
 Time Out (magasin) - et engelsk tidsskrift
Timeout (sport)

Timeout er i sportens verden en afbrydelse af spillet. Det er enten når dommeren beder tidstagerbordet om at standse kampuret (en dommertimeout) eller når en official (typisk cheftræneren) fra et af de deltagende hold beder om det. I sidstnævnte tilfælde vil det hedde en team timeout, fordi det er et hold (eng.: team), der beder om en pause, så de kan snakke om noget taktik. Hvor en dommertimeout varer indtil en dommer starter spiller igen, har en team timeout normalt en begrænset varighed. I håndbold varer den ét minut.

Sportsterminologi
Jungmand

Jungmand (ungmand) er en ung sømand med mindst ét års sejltid som dæksdreng. Man kan sige, at han er andensårslærling. Efter 1 års sejltid som jungmand kan han mønstre ud som letmatros.

Stillinger til søs
Dede Ğarkın

Dede Ğarkın (alternative stavemåder: Dede Garkın, Dede Kargın, Dede Karğın eller Dede Karkın) (13. årh.) var en dervish, som ifølge Vilâyetnâme levede i det sydøstlige Anatolien. Ifølge historikeren Hamza Aksüt boede Dede Ğarkın i landsbyen, som i dag hedder Dedeköy i provinsen Mardin.

Første del af Elvan Çelebi's værk, Menâkıbu'l-Kudsiyye Fî Menâsıbi'l-Ünsiyye, var den historisk mest udtømmende kilde om Dede Ğarkın. Men denne del af værket (det meste af den) er desværre gået tabt, hvorfor man i dag kun har en meget begrænset viden om Dede Ğarkın.

Dede Ğarkın var en kendt spirituel leder i nærområdet og det vides at han havde et stort antal elever (mürid) og apostle (halife). Fem af Dede Ğarkın's apostle (halife) var særligt fremtrædende, da disse blev sendt til Anatolien (Rum). Disse apostle var Şeyh Osman, Aynu'd-Devle (Ayna Dola) Dede, Bağdın Hacı, Mihman Hacı og Bābā Ilyās. Bābā Ilyās var den yngste af dem, men på samme tid den mest fremtrædende, da det var ham, der i 1240 ledte et kæmpe oprør mod det Seljukiske Rige.

I dag findes også en dede-slægt, som nedstammer fra Dede Ğarkın. Disse tilhører den ocak, som også er opkaldt efter Dede Ğarkın. Dede'erne fra denne ocak findes i Malatya, Çorum og Diyarbakır.

Referencer 

Tjek fødsels- og dødsår
Alevisme
Sufisme
Personer i 1200-tallet
Squash (grøntsag)

Squash (også kaldet courgette (fransk) eller zucchini (italiensk), latinsk navn: Curcurbita pepo) er en grøntsag, der er plantens frugter. Der findes i to typer: Sommersquash og vintersquash. Sommersquash har normalt grønne eller gule frugter, men findes også i andre farver. De normale sorter har frugter med en agurkelignende facon, men andre faconer forekommer. Vintersquash har en anden slags skal og en anden smag og kan opbevares betydeligt længere tid, men bruges på samme måde som sommersquash.

Squash bruges i den franske grøntsagsret ratatouille. Den er også fin at stege i wok eller skåret i skiver og stegt i olie på panden. Skivet på langs kan squash grilles. Den største squas, man kender til, vejede 65 kilo ved høst. Rekordsquashen var dyrket af Ken Dade, som præsenterede den på den engelske grøntsagsmesse National Amateur Gardening Show.

Eksterne henvisninger og kilder 

Grøntsager

ca:Carbassó
Sin sot

Sin Sot er en medgift manden betaler, når han gifter sig med en thai-kvinde. 
Beløbet afhænger af kvindens alder, status, om hun har børn og uddannelse;
det betales i 2/3 baht og 1/3 guld. 

Under bryllupscermonien lægges penge og guld
til skue, det er derfor vigtigt, at beløbet er det "rigtige" da forældrene ellers kan tabe ansigt.
Normen er, at penge og guld gives til bruden som sikkerhed og til brug ved skilsmisse, men er familien fattig, sker dette ikke.

Drengene bliver som regel munke i op til et år i 20-års alderen; på den måde ophøjer de deres moders status og anciennitet i lokalsamfundet. Pigernes måde  at betale tilbage på, som tak for fødsel, mad, tøj og uddannelse, er Sin Sot; derfor kan mandens kommende brud også tabe ansigt, hvis beløbet er for lille.

Mange udlændinge, såkaldte "farangs", forstår ikke denne problematik, og tror kun familien er ude på at tjene hurtige penge. Beløb som 600.000 baht er respektløst over for manden med mindre pigen er fra en rig familie; snarere er 50.000 baht og måske 10-15000 baht mere for "farangs" passende.

Ægteskab

en:Bride price#Thailand
Grateful

Grateful (album) er det tredje album fra den danske elektrorock band trio, Carpark North, med hits som "Shall We Be Grateful" og "Save Me From Myself". Det udkom i 2008.

Numre 
 "More"
 "Shall We Be Grateful"
 "Save Me From Myself"
 "Leave My Place"
 "Lost (Peace)"
 "Last Song"
 "The Everlasting Tie"
 "Within My Reach"
 "Bring The Lights"
 "Cancer"
 "Shutdown"

Album fra 2008
Carpark North-album
Album fra Danmark
Hermann Trophy

Hermann Trophy er en årlig udgivet pris af Missouri Athletic Club til USA's bedste mandlige og kvindelige collegefodboldspillere.

Vindere (Mænd)

Vindere (kvinder)

 Lagt sammen med Hermann Trophy Award
 Lagt sammen med MAC Award
 Ingen pris uddelt

Fodboldpriser
Overproduktion

Overproduktion betegner i økonomien det overskud af varer, som i markedets udbud ikke mødes af forbrugeres efterspørgsel. Dette leder til lavere priser og usolgte varer. Usolgte varer ender ofte med at blive smidt ud, da producenten ikke kan afsætte dem som vare, og samtidigt ikke vil give dem væk gratis, da dette ville sænke efterspørgslen yderligere. Nogle personer forsøger at afhjælpe overproduktionen direkte, ved at tage de usolgte varer og udnytte deres værdi, hvilket også kaldes skraldning.

Samfundsøkonomi
HI-Park

HI-Park er et erhvervsområde mellem Herning og Ikast. Området ligger tæt ved Herning-Ikast Transportcenter og ved Herningmotorvejen mellem Herning og Aarhus.

Bydele i Herning
Ikast
Nazhand

Nazhand (persisk for "modløshed") er et iransk dark ambient/black metal-projekt, stiftet i 2004. Projektet, som kun har et enkelt medlem, udgav i årene 2005-2008 flere demoer og album uafhængigt, men skrev i 2009 kontrakt med det svenske undergrundspladeselskab Salute Records for at undgå at andre stjal musikken og udgav den som deres egen.

Diskografi

Studiealbum 
 2006:	Shabe Bi Payan
 2007:	Khazan
 2007:	Acid Rain of Angel's Cries
 2009: Life Ruins
 2009:	Khazan II
 2009: The Shadow of My Sorrow
 2009: Hymn of Depression

Demoer 
 2005:	Depths of Silence
 2005:	Love's Death
 2005:	Through the Dark Skies
 2006:	Death to Prison Life
 2006:	Light Funeral
 2006:	Az Zendegi Ta Gour
 2006:	The Shadow of My Sorrow
 2007:	Faghan
 2007:	Sargozashte Man
 2008:	Blackness
 2008:	Khazan II
 2008:	Fear for the Day That You Have Nothing to Fear For
 2009:	Suicide End

Fodnoter

Eksterne henvisninger 
 Officielle hjemmeside
 

Black metal-grupper
Ambient-grupper
Musikgrupper fra Iran
Musikgrupper fra 2004
Mamie Eisenhower

Mary Geneva Doud Eisenhower (14. november 1896 i Boone, Iowa – 1. november 1979 i Washington D.C.) var i sin egenskab af ægtefælle til præsident Dwight D. Eisenhower USA's førstedame fra 20. januar 1953 til 20. januar 1961.

Biografi 
Da hun var 10 år, flyttede familien til Denver, Colorado, men tilbragte vintermånederne i San Antonio, Texas. I vinteren 1915 mødte hun Eisenhower, der på det tidspunkt var udstationeret ved Fort Sam Houston. De blev forlovet på valentinsdag (14. februar) samme år og blev gift i juli 1916. De følgende årtier boede de på forskellige militæranlæg rundt i verden. Parret fik tre sønner, men den ældste døde blot 3 år gammel. Under årene i Det Hvide Hus var Mamie Eisenhower en populær værtinde. 

Efter Dwight D. Eisenhowers død i 1969 bosatte hun sig i Gettysburg, Pennsylvania. Hun døde kort før sin 83 års-fødselsdag.

En park og et bibliotek i Denver er opkaldt efter hende.

USA's førstedamer
Anja Fonseca

Anja Karin Møller Fonseca (født 5. maj 1977 i Agedrup ved Odense) er en dansk geolog og vejrvært på TV Avisen.

Fonseca er student fra Mulernes Legatskole i 1995 og cand.scient. i geologi fra Københavns Universitet i 2005.

I 2006 blev hun gift med den tidligere professionelle cykelrytter John Carlsen, som hun blev separeret fra i 2009.

Sammen med kollegerne Bettina Bjerring, Søren Jacobsen og Jesper Theilgaard har hun skrevet bogen Ekstremt vejr og vejrfænomener i Danmark, der blev udgivet i 2009.

I oktober 2014 afslørede Anja Fonseca at hun var ramt af sclerose.

Fonseca blev gift med Mikkel Lauritzen den 21. juni 2016.

Referencer 

 Vejrværten fra Odense Fyens Stiftstidende 9. marts 2007

Geologer fra Danmark
Tv-værter fra Danmark
Personer fra Odense
Hradec Králové (region)

Regionen Hradec Králové  (tjekkisk: Královéhradecký kraj) er en administrativ region i Tjekkiet, beliggende i den nordøstlige del af det historiske Bøhmen. Regionens administrationscenter er Hradec Králové.

Distrikter

Større byer 
 Hradec Králové
 Broumov
 Červený Kostelec
 Česká Skalice
 Chlumec nad Cidlinou
 Dvůr Králové nad Labem
 Hořice
 Hronov
 Jaroměř
 Jičín
 Náchod
 Nechanice
 Nový Bydžov
 Rychnov nad Kněžnou
 Smiřice
 Teplice nad Metují
 Trutnov
 Vrchlabí
 Libčany

Regioner i Tjekkiet
Bøhmen
Hradec Králové
Nordita

Nordita (Nordic Institute for Theoretical Physics) er et fælles nordisk institut for teoretisk fysik. 

Instituttet blev grundlagt i 1957 under navnet Nordic Institute for Theoretical Atomic Physics efter initiativ fra Niels Bohr og Torsten Gustafsson. Det støttes af Nordisk Ministerråd. Oprindeligt var Nordita et institut under Københavns Universitet, men siden 2006 har det været beliggende i Stockholm, hvor det i dag både hører under Stockholms Universitet og Kungliga Tekniska Högskolan.

Eksterne henvisninger
 Norditas hjemmeside

Etableret i 1957
Forskningsinstitutioner
Nordiske organisationer
Østpartnerskab

Østpartnerskabet er en associeringsaftale, som EU har indgået med de seks tidligere sovjetrepublikker Armenien, Aserbajdsjan, Georgien, Moldova, Ukraine og Hviderusland.

Associeringsaftalen blev indgået den 7. maj 2009 i Prag. Planen om partnerskabsaftalen blev oprindeligt iværksat af Polen og fremlagt for de øvrige EU-lande i samarbejde med Sverige. Partnerskabet blev ved indgåelsen kritiseret af Rusland.

Nye associeringsaftaler 
I 2014 indgik EU udbyggede associeringsaftaler med tre af landene i Østparnerskabet, nemlig Georgien, Moldova og Ukraine; de nye associeringsaftaler giver de tre lande bedre adgang til EU's Indre Marked igennem såkaldte "Uddybede og omfattende Frihandelsområder" (, DCFTA). Ved en folkeafstemning i Nederlandene den 6. april 2016 stemte 61 % imod aftalen med Ukraine, og det er derfor uklart, om og hvorfor aftalen kan ratificeres.

Noter

Eksterne henvisninger 

 Østpartnerskab, Europa-Kommissionen, 03/12/2008.

EU-traktater
Armeniens politik
Aserbajdsjans politik
Georgiens politik
Moldova
Ukraines politik
Hviderusland
Sten Tolgfors

Sten Sture Tolgfors (født 17. juli 1966 i Forshaga) er en svensk politiker, der siden 5. september 2007 har været landets forsvarsminister, valgt for Moderaterna.

Tolgfors voksede op i Åmål og er uddannet kandidat i statskundskab ved Örebro Universitet. Han har arbejdet i Røde Kors, i Försvarsdepartementet og i Näringsdepartementet.

Hans politiske karriere begyndte i 1991, da han blev kommunalbestyrelsesmedlem i Örebro. I 1994 blev han medlem af Riksdagen. Han blev minister for udenrigshandel i Fredrik Reinfeldts regering 24. oktober 2006, men trådte tilbage, da han 5. september 2007 blev forsvarsminister. Udnævnelsen vakte opsigt, da Tolgfors havde en fortid som militærnægter.

Eksterne henvisninger 

 Sten Tolgfors' blog

Politikere fra Sverige
Forsvarsministre fra Sverige